EkBass/fiwiki-20250220-pages-articles huggingface dataset:
Loren Eiseley

Loren Corey Eiseley (3. syyskuuta 1907 Lincoln, Nebraska – 9. heinäkuuta 1977 Philadelphia, Pennsylvania) oli yhdysvaltalainen antropologi, toimittaja, filosofi ja luontokirjailija. Eiseley opiskeli Nebraskan yliopistossa englantia sekä geologiaa ja antropologiaa. Hän väitteli filosofian tohtoriksi Pennsylvanian yliopistossa 1937, väitöksen nimi oli Three Indices of Quaternary Time and Their Bearing Upon Pre-History: a Critique. Samana vuonna hän ryhtyi opettamaan Kansasin yliopistossa. Toisen maailmansodan aikana Eiseley opetti Kansasissa anatomiaa reserviläisille. 1944 hänet nimitettiin sosiologian ja antropologian osaston johtoon Ohion Oberlin Collegeen. 1947 hän palasi Pennsylvanian yliopistoon antropologian osaston johtoon. 1949 hänet valittiin American Institute of Human Paleontology -järjestön johtoon. Vuosina 1959–1961 Eiseley toimi Pennsylvanian yliopiston johtotehtävissä, ja 1961 yliopisto perusti erityisen johtajan viran häntä varten. Eiseley oli kuollessaan antropologian ja tieteenhistorian Benjamin Franklin -professori sekä Pennsylvanian yliopiston museon Varhaisihmisosaston kuraattori. Kahdenkymmenen vuoden aikana hänelle oli myönnetty kaikkiaan 36 kunnianosoitusta, ja hän oli yliopiston kunnioitetuin jäsen Benjamin Franklinin jälkeen. Eiseley oli erittäin tuottelias kirjoittaja. Tieteellisten artikkelien ja teosten lisäksi hän kirjoitti runoja ja kaunokirjallisuutta sekä filosofisia tekstejä. == Pääteokset == * Charles Darwin (1956) W.H. Freeman * The Immense Journey (1957) Vintage Books, Random House * Darwin's Century (1958) Doubleday * The Firmament of Time (1960) Atheneum * The Man Who Saw Through Time (1973) Scribner * The Mind as Nature (1962) Harper and Row * Man, Time, and Prophecy (1966) Harcourt, Brace & World * The Unexpected Universe (1969) Harcourt, Brace and World * The Invisible Pyramid: A Naturalist Analyses the Rocket Century (1971) Devin-Adair Pub. * The Night Country: Reflections of a Bone-Hunting Man (1971) Scribner * Another Kind of Autumn (1977) Scribner * The Star Thrower (1978) Times Books, Random House * Darwin and the Mysterious Mr. X: New Light on the Evolutionists (1979) E.P. Dutton * The Lost Notebooks of Loren Eiseley, Kenneth Heuer (toim.) (1987) Little Brown & Co. * How Flowers Changed the World, kuvitus Gerald Ackerman (1996) Random House. Luokka:Yhdysvaltalaiset antropologit Luokka:Yhdysvaltalaiset filosofit Luokka:Yhdysvaltalaiset kirjailijat Luokka:Vuonna 1907 syntyneet Luokka:Vuonna 1977 kuolleet
Outi Hannula

Outi Hannula (s. 1968) on suomalainen järjestötyöntekijä. Hän toimi Seta ry:n puheenjohtajana vuosina 2009–2012. Outi Hannula työskentelee Fingon ohjelmajohtajana. Aiemmin hän on työskennellyt Kepassa kampanjakoordinaattorina (2004–) ja Vihreissä kansainvälisten asioiden sihteerinä (1997–). Hannula on koulutukseltaan yhteiskuntatieteiden maisteri. Hannula on toiminut Euroopan Vihreiden taloudenhoitajana vuosina 2001–2005. Hän on ollut Suomen ylioppilaskuntien liiton hallituksen jäsen vuonna 1996 ja European Students' Unionin hallituksen jäsen vuonna 1997. Hannula solmi rekisteröidyn parisuhteen silloisen naisystävänsä kanssa pari viikkoa sen laillistumisen jälkeen vuonna 2002. Hänellä on kaksi lasta. == Lähteet == ==Aiheesta muualla== * Outi Hannulan blogi Iltalehden sivuilla (2010–2011) Luokka:Setan puheenjohtajat Luokka:Suomalaiset järjestöjohtajat Luokka:Vihreän liiton poliitikot Luokka:Vuonna 1968 syntyneet Luokka:Elävät henkilöt
Sikarutto

Sikarutto voi viitata kahteen sikojen sairauteen: *Afrikkalainen sikarutto (ASF) *Klassinen sikarutto (CSF)
Liperin vaakuna

Liperin vaakuna on Liperin kunnan tunnus. Vaakunan aihe viittaa Liperin asemaan vanhana pohjoiskarjalaisena emäpitäjänä sekä sen pyhiin karsikkopuihin, joita vanhan karjalaisen perinteen mukaan omistettiin vainajien muistolle. Vaakunan selitys on ”hopeakentässä punainen toistoristi.” Vaakunan on suunnitellut Ahti Hammar, ja Liperin kunnanvaltuusto hyväksyi sen kokouksessaan 5. huhtikuuta 1956. Sisäasiainministeriö vahvisti vaakunan käyttöön 17. heinäkuuta samana vuonna. == Lähteet == * * Liperi Vaakuna
Lexus CT

pienoiskuva|Lexus CT 200h sisältä pienoiskuva|Lexus CT 200h Pariisin autonäyttelyssä Lexus CT 200h on Toyotan luksusautomerkin Lexuksen valmistama hybridiauto ja pienin Lexuksen tuotantoon tulleista autoista koskaan. Sen hybriditekniikka on tuttu Toyota Priuksesta ja Auris HSD:stä. Auto esiteltiin Geneven autonäyttelyssä maaliskuussa 2010. Suomeen se tuli markkinoille maaliskuussa 2011. Vuoden 2011 Euro NCAP -kolaritestistä Lexus CT 200h sai tulokseksi täydet viisi tähteä. == Perustietoa == ==== Ominaisuudet ==== • LED-ajovalot • Edistyksellinen jousitus • Materiaalit biolähteistä • Pre-Crash -turvajärjestelmä • Neljä ajotilaa ja kaksoismittaristo • Somisteet • Täyshybridi-teknologia • Ergonominen ohjaamo • Kangas tai nahka • Aktiivinen turvallisuus • Mark Levinson -äänentoisto • Navigointi kiintolevyllä • Aerodynaminen suorituskyky • Automaattinen ilmastointi • Remote touch ==== Moottori ==== CT:n voimanlähteenä toimii 1.8 –litraisen bensiinimoottorin ja sähkömoottorin yhdistelmä. ===== Bensiinimoottorin tekniset tiedot ===== : • Kuutiotilavuus = 1798 cc : • Sylinteriluku / venttiilit = L4 / 16 : • Venttiilikoneisto = VVT-i : • Suurin teho = 73 kW : • Suurin vääntö = 142 Nm ===== Sähkömoottorin tekniset tiedot ===== : • Suurin teho = 60 kW : • Suurin vääntö = 207 Nm ==== Renkaat ==== Autoon on asennettu 17 tuuman vanteet ja energiaa säästävät renkaat. == Ajotilat == Autolla on neljä ajotilaa: EV, Eco, Normal ja Sport. ; EV : Auto kulkee pelkällä sähkömoottorilla jopa 45km/h vauhtia päästöttä, kuluttamatta polttoainetta ja lähes äänettömästi. Mittariston valaistus sininen. ; Eco : Sähkömoottori tukee bensiinimoottoria ympäristöystävällisesti. Mittariston valaistus sininen. ;Normal : Tavallinen hybridiajo. Sähkömoottori tukee bensiinimoottoria. Mittariston valaistus sininen. ;Sport : Kaasutin virittyy suorempaan kiihdytykseen lisäten akkutehon 500 voltista 650 volttiin. Myös ohjaustehostin, ajovakaus ja voimansiirron hallinta säätyy virittyy energisempää ajoa varten. Samalla ekomittari muuttuu kierroslukumittariksi ja mittariston valaistus sinisestä urheilullisen punaiseksi. == Lähteet == == Aiheesta muualla == * www.lexus.fi * www.darkersideofgreen.com * www.automerkit.fi * www.autotalli.com * www.ksml.fi CT Luokka:Hybridiautot Luokka:C-segmentin autot Luokka:2010-luvun autot Luokka:2020-luvun autot
Samuel Kunz

Samuel Kunz (k. marraskuu 2010) oli vartijana Bełżecin kuolemanleirillä Puolassa vuosina 1942–1943. Hän ei kiellä olleensa siellä, mutta on sanonut, ettei osallistunut hirmutekoihin. Kunz oli etsityimpiä natsirikollisia. Häntä vastaan nostetun oikeudenkäynnin oli tarkoitus alkaa helmikuussa 2011, mutta hän ehti kuolla. ==Lähteet== Luokka:Holokaustin toteuttamiseen osallistuneet
Strelasund

Strelasund on Itämereen kuuluva salmi, joka erottaa Rügenin saaren muusta Saksasta. Salmi kulkee luoteesta kaakkoon ja rajoittuu pohjoispäässä Kubitzerin lahteen ja eteläpäässä Greifswaldin lahteen. Salmi on pituudeltaan noin 25 kilometriä ja leveimmillään kolme kilometriä. Salmessa ei ole saaria lukuun ottamatta Dänholmia, jonka kautta myös salmen ylittävä silta Rügendamm kulkee. Stralsundin kaupunki on suurin salmen varrella sijaitseva asututuskeskus, ja siellä asui vuonna 2008 yhteensä 57 866 asukasta. Luokka:Itämeren salmet Luokka:Mecklenburg-Etu-Pommeri
Verohevosvoima

Verohevosvoima oli vanha autojen verotusjärjestelmä, jossa verotusarvo laskettiin kaavalla moottorin tilavuudesta. Järjestelmä oli käytössä muun muassa Isossa-Britanniassa, Belgiassa, Saksassa, Ranskassa, Italiassa sekä joissakin Yhdysvaltojen osavaltioissa. Järjestelmä oli käytössä 1900-luvun alussa, jolloin tehot sekä verohevosvoimat olivat suurin piirtein samat. Moottorien kehittyessä verohevosvoimajärjestelmä muuttui huonoksi tavaksi laskea verotusarvoa, koska autojen todelliset tehot olivat paljon suuremmat kuin verohevosvoiman kaavalla lasketut. Joskus auton varhaisvuosina, esimerkiksi 1920-luvulla, teho saatettiin ilmoittaa kahtena lukuna. Tällöin ensimmäinen luku tarkoittaa verohevosvoimia ja jälkimmäinen todellista tehoa. Verohevosvoima ei tarkoita moottorin todellista tehoa, vaan se yleensä perustuu moottorin iskutilavuuteen. Joidenkin saksalaisten autojen kohdalla ilmoitettiin jopa kolme teholukua: verohevosvoimat, todellinen teho ja teho ahdin kytkettynä.Cars: Cars Collection, Suuri Tietokirja Autoista, osa 12, s. 886. 1987. Esimerkiksi Citroën 2CV -auton mallinimi 2CV (ransk. 2 chevaux, ’kaksi hevosvoimaa’) ei viittaa moottorin tehoon, vaan moottoritilavuuden mukaan määräytyneisiin verohevosvoimiin. Moottorin oikea teho oli jo ensimmäisissä malleissa noin yhdeksän hevosvoimaa. ==Lähteet== Luokka:Verotuksen historia Luokka:Autot
Ilex

Ilex tarkoittaa muun muassa seuraavia: *HMS Ilex, Britannian Kuninkaallisen laivaston I-luokan hävittäjä *Orjanlaakerit (Ilex), kasvisuku *Rautatammi (Quercus ilex), eteläeurooppalainen tammilaji
Berberijuutalaiset

Berberijuutalaiset ovat juutalaisberberiä puhuvia juutalaisia, joiden perinteiset asuinalueet sijaitsivat Marokon ja Algerian Atlasvuorten alueella. Monet heistä muuttivat Israeliin 1950- ja 1960-lukujen aikana. Vuoden 1992 arvion mukaan juutalaisberberillä oli 2 000 puhujaa, joista kaikki asuivat Israelissa. Berberijuutalaisten esi-isät tulivat alueelle ehkä Rooman valtakuntaa vastaan vuosina 115–117 käydyn epäonnistuneen juutalaiskapinan jälkeen. Osa alueen berbereistä kääntyi heidän vaikutuksestaan juutalaisuuteen. Sittemmin suurin osa berbereistä kääntyi arabivalloituksen johdosta islamiin, mutta pieniä juutalaisyhteisöjä säilyi eristyneillä alueilla. Vuonna 1936 kolme neljäsosaa Marokon 161 000 juutalaisesta oli kaksikielisiä arabian ja berberin puhujia. Noin 25 000 henkilöä osasi vain berberikieliä. == Lähteet == Luokka:Berberit
Samo Hubad

thumb|right|Samo Hubad vuonna 2005 Samo Hubad (17. heinäkuuta 1917 Ljubljana, Itävalta-Unkari – 31. elokuuta 2016 Skaručna) oli slovenialainen kapellimestari. Hubad opiskeli sävellystä ja orkesterinjohtoa muiden muassa Slavko Ostercin, Danilo Švaran ja Václav Talichin johdolla. Hän kuului nuorena Big Band Radio Ljubljanaan. Urallaan kapellimestarina hän johti 1940–1960-luvuilla Ljubljanan oopperaa, Zagrebin oopperaa, Zagrebin filharmonista orkesteria ja Slovenian filharmonista orkesteria. Maailmanlaajuisesti hän on johtanut yli kuuttakymmentä orkesteria. Hän on johtanut useasti Maggio Musicale Fiorentino -juhlilla ja toiminut kansainvälisissä oopperataloissa. Hubad on palkittu muun muassa kahdella Prešeren-palkinnolla. Hänen isänsä oli Matej Hubad, joka toimi säveltäjänä, kapellimestarina ja opettajana. == Aiheesta muualla == * Allmusic.com: Samo Hubad Luokka:Slovenialaiset kapellimestarit Luokka:Vuonna 1917 syntyneet Luokka:Vuonna 2016 kuolleet
Kasvisto

Kasvisto eli floora on käsite, joka tarkoittaa jonkin tietyn alueen kasveista koostuvaa elämää, kasvilajistoa. Termi floora periytyy roomalaisen mytologian kukkien ja kevään jumalattaren nimestä Flora. Flooraa vastaava nimitys eläimille on eläimistö eli fauna. == Katso myös == * kasvio eli herbaario – kasvikokoelma * kasvio, myös kasvisto – tietyn alueen kasviston esittelevä teos *
James Basevi

James Basevi (1890 Plymouth, Iso-Britannia - 27\. maaliskuuta 1962 Bellflower, Kalifornia, Yhdysvallat) oli brittiläinen elokuvalavastaja. Basevi aloitti lavastajana Metro-Goldwyn-Mayerilla vuonna 1924. Äänielokuvan tulon aikoihin hän siirtyi johtamaan MGM:n erikoistehosteosastoa. Takaisin lavastajaksi hän palasi 1930-luvun lopulla. Basevi sai parhaan lavastuksen Oscar-palkinnon elokuvasta Bernadetten laulu (1943). Ehdokkaana hän oli myös neljästä muusta elokuvasta. == Lähteet == == Aiheesta muualla == * * Luokka:Brittiläiset elokuvalavastajat Luokka:Oscar-palkinnon saajat Luokka:Vuonna 1890 syntyneet Luokka:Vuonna 1962 kuolleet
The Singles Collection (Creedence Clearwater Revivalin albumi)

__NOTOC__ The Singles Collection on yhdysvaltalaisen Creedence Clearwater Revivalin marraskuussa 2009 ilmestynyt kokoelma-albumi, joka sisältää singlejen a- ja b-puolilla ilmestyneitä kappaleita. Suurin osa kappaleista on levyllä sellaisina kuin ne alun perin singlelevyillä julkaistiin, eli monofonisessa äänenlaadussa ja mahdollisesti lyhennettyinä. Mukana on myös DVD, joka sisältää viisi promovideota; ”Sweet Hitch-Hiker”, ”I Heard It Through the Grapevine”, ”Bootleg”, ”I Put a Spell on You” ja ”Lookin' Out My Back Door”. == Kappaleet == Kaikki kappaleet säveltänyt John Fogerty, ellei toisin mainittu. === CD 1 === # # # # # # # # # # # # # # # # ===CD 2=== # # # # # # # # # # # # # # ===DVD=== #I Heard It Through the Grapevine #Bootleg #I Put a Spell on You #Lookin' Out My Back Door ==Lähteet== *Albumin tiedot Allmusic-sivustolla Luokka:Vuoden 2009 kokoelma-albumit Luokka:Creedence Clearwater Revivalin albumit
Blake Riley

Blake Riley (s. 28. tammikuuta 1986 Dallas, Texas) on entinen yhdysvaltalainen pornotähti, joka esiintyi homo- ja biseksuaalisissa pornoelokuvissa ja -lehdissä. Chi Chi LaRue ja Randy Blue "löysivät" Rileyn tämän ollessa kodittomana Dallasissa. Riley solmi näiden kanssa kaksoissopimuksen ja sai vuonna 2008 parhaan tulokkaan GayVN Awardin sekä kolme Grabby-palkintoa. Vuonna 2008 hän harrasti Shifting Gears: A Bisexual Transmission -elokuvassa ensimmäistä kertaa seksiä naisten kanssa (Shy Loven ja Brittany Amberin). Hän myönsi tunteneensa olonsa täysin miellyttäväksi tämän aikana, vaikka oli aiemmin luokitellut itsensä homoseksuaaliksi. Riley lopetti uransa aikuisviihteen parissa virallisesti elokuussa 2009. ==Lähteet== == Aiheesta muualla == * ChicagoPride.com: Blake Rileyn haastattelu Luokka:Yhdysvaltalaiset pornonäyttelijät Luokka:Vuonna 1986 syntyneet Luokka:Elävät henkilöt Luokka:Homopornonäyttelijät
Death Monsters

Death Monsters on puolalaisten death metal -yhtyeiden Stillbornin ja Azarathin split-albumi, joka on julkaistu vuonna 2004. ==Kappaleet== Stillborn # # # Azarath # * # # # ==Aiheesta muualla== * * Luokka:Vuoden 2004 split-albumit Luokka:Azarathin albumit
Vammalan vaakuna

Vammalan vaakuna oli Vammalan kaupungin tunnus. Vaakunan aihe viittaa kaupungin nimen alkukirjaimeen ja Vammaskosken ylittävään siltaan, joka loi edellytykset asutuksen syntymiselle sen ympärille. Vaakunan on suunnitellut Gustaf von Numers, ja sen selitys on ”sinisessä kentässä kultainen kaateinen polviorsi, sen lappeiden välissä hirsittäinen, kaksikaarinen hopeasilta.” Vammalan kauppalanvaltuusto hyväksyi vaakunan 9. maaliskuuta 1950, ja sisäasiainministeriö vahvisti sen käyttöön 25. toukokuuta samana vuonna. Vaakuna muuttui epäviralliseksi kotiseutuvaakunaksi sen jälkeen kun Vammala muodosti uuden Sastamalan kaupungin yhdessä Mouhijärven ja Äetsän kanssa 2009. == Lähteet == * * Vammala Luokka:Gustaf von Numersin suunnittelemat kunnanvaakunat Luokka:Vammala
Gianluca Rocchi

Gianluca Rocchi (s. 25. elokuuta 1973 Firenze, Italia) on italialainen jalkapalloerotuomari. Hän toiminut kansainvälisenä erotuomarina vuodesta 2008 lähtien. Rocchi tuomitsi vuodet 2003–2010 maan korkeimman sarjatason Serie A:n sekä toiseksi korkeimman Serie B:n otteluita, kunnes hän pääsi lopulta vuonna 2010 pysyvästi tuomitsemaan pääsarjaa. == Aiheesta muualla == * Rocchin esittely Transfermarkt -sivustolla Luokka:Italialaiset jalkapallotuomarit Luokka:Vuonna 1973 syntyneet Luokka:Elävät henkilöt
Juno Irwin

Juno Rosalys Stover-Irwin (22. marraskuuta 1928 Los Angeles, Kalifornia – 2. heinäkuuta 2011) oli yhdysvaltalainen uimahyppääjä, joka sai naisten 10 metrin kerroshyppyjen pronssia vuoden 1952 kesäolympialaisissa Helsingissä (pisteet: 70,49) ja hopeaa Melbournessa 1956 (pisteet: 81,64). Pronssimitalin saadessaan hän oli odottanut toista lastaan kolme ja puoli kuukautta. Vuoden 1948 kesäolympialaisissa – ollessaan vielä Juno Stover – hän oli sijoittunut naisten kerroshypyissä viidenneksi, ja vuonna 1960 hän saavutti neljännen sijan. Kilpauran jälkeen hänestä tuli valmentaja.Juno Stover-Irwin Biography and Olympic Results | Olympics at Sports-Reference.com Irwin opiskeli Hoover High Schoolissa ja Glendale Community Collegessa. Hän voitti kaksi AAU-mestaruutta ja sai kaksi hopeamitalia Pan-Amerikan kisoissa (1955, 1959). Hänet otettiin vuonna 1980 International Swimming Hall of Fameen. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1928 syntyneet Luokka:Vuonna 2011 kuolleet
Laurent Duhamel

Laurent Duhamel (s. 10. lokakuuta 1968 Rouen, Ranska) on ranskalainen jalkapalloerotuomari. Hän on toiminut kansainvälisenä erotuomarina vuodesta 1999 lähtien. Kotimaassaan Duhamel on tuominnut vuodesta 1993 lähtien maan eri sarjatasoilla. Korkeimmalla sarjatasolla Ligue 1:ssä hän tuomitsi ensimmäisen kerran vuonna 1996. Hänet on tällä hetkellä hyllytetty tuomaritoiminnasta kotimaassaan, mutta on vapaa tuomitsemaan kansainvälisiä otteluita.Netherlands 3-0 Scotland BBC. Viitattu 23.11.2010. == Lähteet == == Aiheesta muualla == * Duhamelin esittely World Football -sivustolla Luokka:Ranskalaiset jalkapallotuomarit Luokka:Vuonna 1968 syntyneet Luokka:Elävät henkilöt
Günther Haase

Günther Haase (s. 11. kesäkuuta 1925 Hampuri) on saksalainen kilpauransa päättänyt uimahyppääjä. Haase saavutti miesten kerroshypyissä olympiapronssia Helsingissä 1952 pisteillä 141,31 ja Euroopan mestaruuden Wienissä 1950http://www.gbrathletics.com/sport/swimec.htm. Hän avioitui toisen uimahyppääjän, moninkertaisen Saksan-mestari Paula Tatarekin kanssa.Günther Haase Biography and Olympic Results | Olympics at Sports-Reference.com == Lähteet == == Aiheesta muualla == * Luokka:Saksalaiset uimahyppääjät Luokka:Saksalaiset olympiamitalistit Luokka:Vuonna 1925 syntyneet Luokka:Elävät henkilöt
Alan Greene

Alan "Al" Greene (29. elokuuta 1911 Denver, Colorado – 12. maaliskuuta 2001 Mount Prospect, Illinois) oli yhdysvaltalainen uimahyppääjä. Hän sai pronssimitalin miesten kolmen metrin ponnahduslaudassa vuoden 1936 kesäolympialaisissa Berliinissä pistemäärällä 146,29.Al Greene Biography and Olympic Results | Olympics at Sports-Reference.com == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1911 syntyneet Luokka:Vuonna 2001 kuolleet
Anne Halkivaha

Anne Johanna Halkivaha (s. 9. helmikuuta 1986 Oripää) on suomalainen kävelijä. Hän edustaa Turun Weikkoja ja häntä valmentaa Reima Salonen. Aikaisemmin hän on edustanut Oripään Vesaa ja valmentajana oli hänen isänsä Erkki Halkivaha. Halkivaha saavutti alle 23-vuotiaiden Pohjoismaiden-mestaruuskilpailuissa pronssia 10 000 metrin kävelyssä 2006 sekä hopeaa 10 kilometrin kävelyssä 2007 ja 2008. Aikuisten PM-kilpailuissa hän sai hopeaa 10 000 metrin kävelyssä 2009 ja 2010. Lontoon vuoden 2012 olympialaisten 20 kilometrin kävelyssä hänen sijoituksensa oli 54:s. Huhtikuussa 2013 Halkivaha voitti 20 kilometrin kävelyssä avoimen Saksan mestaruuden. Moskovan MM-kilpailuissa 2013 hän sijoittui 47:nneksi. Halkivaha voitti 10 kilometrin kävelyn Suomen-mestaruuden Kajaanissa 2010 ja Vaasassa 2013. SM-hopeaa hän sai samalla matkalla 2009, 2011, 2012 ja 2014 sekä pronssia 2006. 20 kilometrin kävelyn Suomen- mestaruuden hän voitti 2009, 2010, 2011, 2013 ja 2014 sekä 3 × 3 000 metrin kävelyviestin SM-kultaa 2008, 2009 ja 2010. Sisäratojen Suomen-mestaruuden hän voitti 3 000 metrin kävelyssä 2011, 2012, 2013 ja 2014. Lisäksi hän on sijoittunut kolmanneksi 2008, 2009 ja 2010. == Henkilökohtaiset ennätykset == === Ulkoradat === Laji Aika Paikka Päivä 3 000 m kävely 13.55,06 Lapua 8. heinäkuuta 2009 5 000 m kävely 22.49,96 Tukholma 7. syyskuuta 2013 10 000 m kävely 49.40,11 Tuusula 4. syyskuuta 2010 5 km kävely 26.34 Raisio 10. syyskuuta 2003 10 km kävely 45.49 Tuusula 21. huhtikuuta 2013 20 km kävely 1.35.17 Naumburg 28. huhtikuuta 2013 === Sisäradat === Laji Aika Paikka Päivä 3 000 m kävely 13.00,33 Jyväskylä 16. helmikuuta 2013 == Lähteet == Luokka:Suomalaiset kävelijät Luokka:Vuonna 1986 syntyneet Luokka:Elävät henkilöt
Gabonin lippu

Gabonin lippu on Gabonin tasavallan kansallistunnus vaakunan ja kansallislaulun ohella. Nykyinen lippu otettiin käyttöön 9. elokuuta 1960. Se on kolmivärinen lippu, jossa vihreä väri kuvaa metsää, kultainen kuvaa päiväntasaajaa ja sininen kuvaa merta. Gabon kuuluu niihin Ranskan vallasta itsenäistyneisiin Afrikan maihin, jotka vaalivat hyviä suhteita entiseen emämaahan ja suhtautuvat nihkeästi panafrikkalaisuuteen. Tämän takia lippu on antipanafrikkalainen lippu.Kimmo Kiljunen: Maailman maat – liput ja historia, s. 241. Helsinki: Into 2013 ISBN 978-952-264-157-1 == Lähteet == Luokka:Valtioiden liput lippu
Kolombangaranuunilintu

Kolombangaranuunilintu (Seicercus amoenus) on uunilintujen heimoon kuuluva varpuslintu. Se on Salomonsaarten kotoperäinen laji, ja elää ainoastaan läntisellä Kolombangaran saarella. Ernst Hartert kuvaili lajin holotyypin Kolombangarasta vuonna 1929.The Internet Bird Collection == Lähteet == Luokka:Aasiansieppokertut
Perheen musta lammas

Perheen musta lammas on Jorma Nortimon ohjaama suomalainen elokuva vuodelta 1941. Elokuva perustuu Melita Tångin romaaniin Mörk punkt (1934). ==Tuotanto== Tångin romaanin henkilönimet suomennettiin käsikirjoitukseen, ja tapahtumat siirrettiin elokuvan tekoaikaan. Toivo Kärki teki tähän elokuvaan ensimmäiset elokuvatyönsä. Hän sovitti Olavi Karun sävellykset. Taustaa, viitattu 6.3.2014 ==Juoni== Elokuvan päähenkilö on rakkaudessa pettynyt nuori tyttö, joka muuttaa pois naimattomien tätiensä luota. Välillä pojaksi heittäytyvä tyttö joutuu moniin seikkailuihin.Arto Pajukallio, Elokuvat, Helsingin Sanomat 23.11.2010 sivu D 5 ==Arviot== Aikalaisarvioissa elokuvaan suhtauduttiin ymmärtävästi. Paula Talaskivi (Ilta-Sanomat) kylläkin ensin kritisoi pohjana käytettyä teosta, mutta itse elokuva on tehty ”nähtävästi niin hyvin kuin mahdollista” ja ”Nortimo on ohjannut jutun kevyesti, juoheasti ja hyväntuuliseen sävyyn”. Samalla linjalla olivat muutkin arviot pääosin. Näyttelijätyö sai kiitosta. Arviot, viitattu 6.3.2014 Myöhemmässä arviossa Perheen musta lammas saa Arto Pajukalliolta luonnehdinnan kevyt romanttinen komedia, joka tyydytti sotavuosien viihdepulaa potevan yleisön tarpeita. Eräs kriitikko pitää elokuvaa jäyhänä ja keinotekoisenakin.Päivän elokuvia, Tv- maailma, 22/2012 sivu 17 Toinen sanoo sitä rytmittömäksi ja juonta epätasaiseksi, epäuskottavaksi ja kömpelöksi. Myöskään siinä ei ole sitä elokuvallista voimaa, joka Nortimolla oli hallussaan 1930-luvun melodraamoissana.HWR: Perheen musta lammas, Viikon tv-elokuvia, Tv-maailma, 9/2014 sivu 12 ==Näyttelijät== ==Lähteet== Luokka:Jorma Nortimon ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Suomalaiset romanttiset komediat Luokka:Vuoden 1941 suomalaiset elokuvat
Kukkauunilintu

Kukkauunilintu (Abrornis maculipennis) on uunilintujen heimoon kuuluva aasialainen varpuslintu. Sen elinympäristö ulottuu Kashmirista itään Himalajan vuorijonoa seuraten eteläiseen Kiinaan, Myanmariin, Luoteis-Thaimaahan, Laosiin ja Vietnamiin. Lajista tunnetaan kaksi alalajia. Edward Blyth kuvaili lajin holotyypin Nepalista vuonna 1867.The Internet Bird Collection == Lähteet == Luokka:Hippiäisuunilinnut
Kultauunilintu

Kultauunilintu (Seicercus ricketti) on uunilintujen heimoon kuuluva aasialainen varpuslintu. Sen esiintymisalue käsittää Kiinan keski-, itä- ja eteläosat ja Laosin sekä Vietnamin pohjoisosan. Henry Horrocks Slater kuvaili lajin holotyypin Kaakkois-Kiinan Fujianin luoteisosan Kuan-t’unista vuonna 1897.The Internet Bird Collection == Lähteet == Luokka:Aasiansieppokertut
Imogen

Imogen voi tarkoittaa ainakin seuraavia: == Henkilöt == * Imogen Cunningham, yhdysvaltalainen valokuvaaja * Imogen Heap, brittiläinen laulaja-lauluntekijä * Imogen Holst, brittiläinen säveltäjä * Imogen Poots, brittiläinen näyttelijä == Muut == * HMS Imogen, useita Yhdistyneen kuningaskunnan merivoimien aluksia
Imperial

Imperial tarkoittaa muun muassa seuraavia: *Imperial, vuonna 1948 Musiikki- Fazerin käyttöönottama levymerkki *HMS Imperial, Britannian Kuninkaallisen laivaston hävittäjä *Imperial, yhdysvaltalaisen Chryslerin automalli *Imperial Air, perulainen lentoyhtiö *Imperial Beach, kaupunki San Diegon piirikunnassa Kaliforniassa Yhdysvalloissa *Imperial Chemical Industries (ICI), kemian alan yritys *Imperial College London, brittiläinen tutkimusyliopisto *Imperial Valley, laakso Yhdysvalloissa Kaliforniassa
Tuskegee-tutkimus

Tuskegeen kuppakokeet olivat Tuskegeen kaupungissa Alabamassa vuosina 1932–1972 tehtyjä lääketieteellisiä ihmiskokeita, joita johti Yhdysvaltain terveysministeriön alainen Public Health Service (PHS). Kokeiden tarkoituksena oli tutkia hoitamattoman kupan luonnollista etenemistä. Kokeen menettelyjä pidetään tämän hetken lääketieteen eettisten normeja rikkovina. Vuonna 1932 tutkijat värväsivät koehenkilöiksi 399 köyhää afroamerikkalaista miespuolista maatyöläistä, jotka sairastivat kuppaa. Palkkioksi osallistumisesta miehille tarjottiin ilmaisia aterioita, ja heidän hautajaiskulunsa luvattiin korvata eräänlaisella vakuutuksella. Myös testeihin kuuluvat terveystarkastukset olivat maksuttomia. Potilaille ei kerrottu, että he sairastavat kuppaa, eikä heille annettu siihen hoitoa. Kokeen kontrolliryhmään kuului 201 afroamerikkalaista miestä, jotka eivät sairastaneet kuppaa. Tuskegee- tutkimuksen epäeettisimpänä piirteenä pidetään sitä, että koehenkilöille ei järjestetty lääketieteen kehityksen mahdollistamaa penisilliini-hoitoa kupan oireiden lievittämiseen, vaan tutkimusta jatkettiin aivan kuin penisilliiniä ei olisi ollut olemassa. Lisäksi heitä estettiin osallistumasta muihin hoito- ohjelmiin, joissa kuppapotilaille tarjottiin hoitoa. Vuonna 1972 tapaus tuli sanomalehdistön kautta julkiseen tietoon, ja yleinen mielipide vaati tutkimuksen lopettamista. Siihen mennessä monet tutkimuksen kohdejoukon jäsenet olivat menehtyneet tautiin, osa vaimoista sairastunut, ja samoin osa lapsista oli saanut kuppatartunnan synnytyksen aikana synnytyskanavan kautta kulkiessaan. Vuonna 1966 eräs PHS:n sukupuolitautilääkäri kyseenalaisti kuppakokeet ja epäili toimintaa moraalittomaksi. Tartuntatautien valvontakeskus vastasi, että kokeiden jatkaminen päätökseensä asti on tarpeellista – toisin sanoen siihen saakka, kunnes koehenkilöt ovat kuolleet ja heille on tehty ruumiinavaus. Tapauksesta nostettiin ryhmäkanne, joka sovittiin ilman oikeudenkäyntiä vuonna 1974: koehenkilöille, heidän perheilleen ja jälkeläisilleen maksettiin yhteensä noin 10 miljoonaa dollaria. Vuonna 1997 presidentti Bill Clinton esitti virallisen anteeksipyynnön koehenkilöille ja heidän perheenjäsenilleen. Kahdeksasta vielä elossa olevasta miehestä viisi oli kuuntelemassa tilaisuutta Valkoisessa talossa. Viimeinen elossa ollut koehenkilö, kontrolliryhmään kuulunut Ernest Hendon, kuoli vuonna 2004. Tuskegeen tapausta on kuvattu "pitkäkestoisimmaksi ei-hoidolliseksi kokeeksi lääketieteen historiassa". ==Katso myös== * Guatemalan kuppakokeet * Operaatio Midnight Climax * Tutkimusetiikka ==Lähteet== == Aiheesta muualla == Luokka:Ihmisoikeusloukkaukset Luokka:Lääketieteen etiikka Luokka:Tieteelliset kokeet Luokka:Yhdysvaltain historia Luokka:Seksuaalipolitiikka Luokka:Rasismi Yhdysvalloissa Luokka:Kuppa
Kromosomi 15

Kromosomi 15 on eräs ihmisen 23:sta kromosomista. Mikäli kromosomissa 15 tapahtuu leimautumisvirhe, johtaa se Angelmanin oireyhtymään.Tieteen kuvalehti 15/2007 sivu 43 ==Lähteet== == Aiheesta muualla == * Luokka:Kromosomit
Lohjan museo

Lohjan museo (ruots. Lojo museum) on vuonna 1911 perustettu museo Lohjalla. Sen toimitila on entinen pappila Lohjan Pyhän Laurin kirkon lähellä Iso- Pappilan alueella. Museoon kuuluvat lisäksi Sammatissa Johannes Lohilammen museo ja sen taidenavetta sekä Lohjan pääkirjaston Linderinsalin näyttelyt. Nyttemmin myös Paikkarin torppa on siirtynyt Lohjan museon vastuulle, kun Museovirasto luopui siitä varojen puutteessaLohjan museoPaikkarin torpan tuki . Lohjan museota johtaa Annamari Juvonen-Eskola ja museoamanuenssina toimii Iiris Kankaanpää. Kotiseututkimuksen isänä pidetyn Robert Boldtin aloitteesta perustettiin 1894 Lohjan Kotiseutututkimuksen Ystävät ry, joka on Suomen ensimmäinen kotiseutuyhdistys. Sen piirissä heräsi ajatus museosta. Museo siirtyi 1978 Lohjan kaupungin ja Lohjan kunnan omistukseen, ja seurakunta vuokrasi sille toimitilaksi pappilan. Lohjan museolla on yhteensä noin 25 000 esinettä kokoelmissaan, sekä kymmeniä tuhansia valokuvia valokuvakokoelmassaan. Tämän lisäksi Lohjan museolla on oma kotiseutuarkisto ja pieni kirjasto. Museoon pääsee myös valtakunnallisella Museokortilla. ==Lähteet== ==Aiheesta muualla== *Lohjan museon verkkosivu Luokka:Lohjan historia Museo Luokka:Suomen paikallismuseot Luokka:Lohjan kulttuuri
Keltamot

Keltamot (Chelidonium) on unikkokasveihin kuuluva kaksilajinen kasvisuku. Keltamo (Chelidonium majus) esiintyy alkuperäisenä Euroopasta läntiseen Aasiaan ja Siperiaan, lisäksi tulokaslajina Pohjois- ja Etelä-Amerikassa. Toinen laji, Chelidonium asiaticum, esiintyy itäisessä Aasiassa, Koillis- Kiinassa, Koreassa, Japanissa ja Venäjän Kaukoidässä. Chelidonium asiaticum on alun perin kuvattu keltamon alalajiksi, joten keltamoa on pidetty myös suvun ainoana lajina. Menneinä vuosisatoina keltamoihin on kuvattu monia muita lajeja, jotka nykyisin sijoitetaan muihin unikkokasvisukuihin. == Lähteet == == Aiheesta muualla == * Suomen Lajitietokeskus: Keltamot – Chelidonium *
Siunauskappeli

thumb|270px|Vantaan Pyhän Laurin kappeli. Siunauskappeli on hautausmaan yhteydessä oleva rakennus, jossa järjestetään vainajan ruumiinsiunaustilaisuus. Siunauskappelit alkoivat yleistyä, kun hautausmaita perustettiin tilanpuutteen vuoksi kirkoista erillisille alueille. Kappeleista on usein järjestetty suunnittelukilpailuja. Aikaisemmin ne noudattivat usein perinteistä tyyliä, mutta 1950-luvulta alkaen tyyli on seurannut ajan yleisiä arkkitehtonisia suuntauksia.Riikka Keskinen, Nokian siunauskappeli, diplomityö, Tampereen teknillinen yliopisto 2009. Viitattu 23.11.2010. ==Lähteet== ==Aiheesta muualla== * Terhi Lehtimäki & Hanna Lyytinen (2015), Siunauskappeli rakennustyyppinä. Evankelis-luterilaisten seurakuntien siunauskappelit 1917-2000 (pdf) , 2: Julkaisun versio, jossa Liite 1 eli Siunauskappeliluettelo on mukana (museovirasto.fi) *Marja Laine, Siunauskappeli arkkitehtuurina ja tilakokemuksena Luokka:Kirkkoarkkitehtuuri Luokka:Hautaus
Sunshine Showdown

Sunshine Showdown oli nyrkkeilyn raskaansarjan maailmanmestaruusottelu, joka käytiin Jamaikan Kingstonissa vuonna 1973. Ottelussa kohtasivat hallitseva maailmanmestari Joe Frazier ja haastaja George Foreman. Foreman yllätti kaikki voittamalla ottelun tyrmäyksellä jo toisessa erässä ja nousemalla raskaansarjan kiistattomaksi maailmanmestariksi. == Ennen ottelua == Ottelun järjestämisen takasi Jamaikan valtio. Ottelijoiden turvallisuudesta huolehti 700 sotilasta ja turvatoimet olivat mittavat. Katsojia pyydettiin pysymään hotelliensa lähistöllä, sillä maan monet työttömät protestoivat kalliin ottelun järjestämistä valtion keräämillä verorahoilla.Lounasheimo, s. 399 George Foreman oli voittanut kultamitalin vuoden 1968 olympialaisissa ja kohonnut ammattilaiseksi. Hän osasi hyödyntää loistavasti suurta kokoaan (190 cm ja 100 kgGoldstein, s. 108), iskuvoimaansa ja kokonsa tuomaa psyykkistä ylivoimaa. Maailmanmestari Joe Frazier taas oli puolustanut mestaruuttaan tunnetun Fight of the Centuryn jälkeen vain kahdesti, mutta lähti Sunshine Showdown -nimellä tunnettuun kamppailuun 3 : 1 ennakkosuosikkina. Hänen valmentajansa olivat arvioineet Foremanin olevan niin hidas, että Frazier pystyisi väistämään tämän iskuja.Dokumentti: Frazier vastaan Ali (Thrilla in Manila, 2009), HBO == Ottelu == Ottelu kesti vain kaksi erää. Maailmanmestari Joe Frazier ei voinut mitään pidemälle ja vahvemmalle Foremanille, joka kaatoi hänet kamppailun aikana kuusi kertaa kanveesiin. Tuomari Arthur Mercante keskeytti ottelun, kun toista erää oli käyty 1, 35 minuuttia.Lounasheimo, s. 399 Frazierin poika Marvis Frazier seurasi kamppailua paikan päällä ja luuli pitkään isänsä vain pelleilevän vastustajansa kanssa, käskien tätä lopettamaan. Yhdysvalloissa tv:ssa esitettyä ottelua selostanut Howard Cosell intoutui ottelun aikana hokemaan toistuvasti lausetta "down goes Frazier". Siitä tuli yksi Cosellin tunnetuimmista lausumista. == Ottelun jälkeen == Entinen maailmanmestari Muhammad Ali oli paikan päällä katsomassa ottelua ja kuvaili sitä myöhemmin kuivaksi näytökseksi.Lounasheimo, s. 400 Frazierin kanssa käymänsä ottelun jälkeen Foreman puolusti mestaruuttaan kahdesti: ensin José Romania vastaan, joka tuli tyrmätyksi ensimmäisessä erässä; ja Ken Nortonia vastaan, joka hävisi tyrmäyksellä toisessa erässä.Lounasheimo, s. 399 - 401 Hän menetti maailmanmestaruuten Muhammad Alille 1974 käymässään ottelussa, joka tunnetaan nimellä Rumble in the Jungle. Frazier ja Foreman kohtasivat tämän jälkeen vielä kerran toisensa. Ottelu päättyi jälleen Frazierin tappioon. == Lähteet == * * === Viitteet === Luokka:Nyrkkeilyottelut Luokka:Vuoden 1973 urheilu Luokka:Jamaikan urheilu Luokka:Kingston (Jamaika)
De pomo

De pomo, koko nimeltään Tractatus de pomo et morte incliti principi philosophorum Aristotelis ("Omenasta" tai "Aristoteleen kuolema"; ) on keskiaikainen uusplatonilainen teos, joka on laitettu Aristoteleen nimiin, mutta kuuluu todellisuudessa tämän epäperäisiin teoksiin (Pseudo-Aristoteles). Teoksessa Aristoteles esitetään puolustamassa hyvin platonilaista näkemystä sielun kuolemattomuudesta. == Historia == Teos on todennäköisesti alkuperältään arabiankielinen, ja myöhemmin käännetty hepreaksi ja latinaksi. Teoksen todellista kirjoittajaa tai täsmällistä kirjoitusajankohtaa tunneta. Se on kuitenkin kirjoitettu ennen 900-lukua. Keskiajalla kaikki eivät vakuuttuneet teoksen aitoudesta, mutta varsinkin sellaiset ajattelijat, jotka halusivat puolustaa sitä näkemystä, että Aristoteles itse olisi päässyt taivaaseen, puolustivat sen aitoutta. Teoksen tunnisti epäperäiseksi viimeistään Maimonides. == Sisältö == Teoksessa Aristoteles luennoi kuolinvuoteellaan sielun kuolemattomuudesta oppilailleen, jotka ovat tulleet käymään hänen luonaan. Asetelma ja opetuksen aihe ovat siis samanlaiset kuin Sokrateella Platonin kirjoittamassa dialogissa Faidon. Teoksen nimi, De pomo eli "Omenasta", tulee siitä, että Aristoteles saa ajoittain puheensa lomassa uutta elinvoimaa haistelemalla omenaa. Aristoteles opettaa muun muassa, että tietäminen kuuluu sielun olemukseen, ja filosofia on tietämisen korkein muoto. Se autuus, joka odottaa tietämiselle omistautunutta sielua kuoleman jälkeen, koostuu täydellisestä tietämisestä. Vastaavasti tietämättömyydestä rangaistaan suuremmalla tietämättömyydellä. Edelleen, hyve on samaa kuin tietäminen. Se joka tuntee oman itsensä, omaa tässä tietämisessä mahdollisuuden ymmärtää ikuista ja "olla kuolematon". Näin filosofi ei pelkää kuolemaa. == Lähteet == == Kirjallisuutta == * Luokka:Aristoteleen teokset Luokka:Uusplatonismi
Beautiful, Dirty, Rich

"Beautiful, Dirty, Rich" on Lady Gagan The Fame -albumin neljäs kappale ja albumin promootiosingle. Kappaleesta on tehty musiikkivideo.http://www.youtube.com/watch?v=7Nr33m1zXVE ==Musiikkivideo== Kappaleen musiikkivideon on ohjannut Melina Matsoukas. Musiikkiviedon alussa mies heittää rahaa ilmaan ja Lady Gaga kävelee tanssijoidensa kanssa seteleiden yli. Lady Gaga laulaa pöydän äärellä, joka on täynnä seteleitä. ==Live-esitykset== Lady Gaga on esittänyt kappaleen The Fame Ball Tourilla ja The Monster Ball Tourilla. ==Listasijoitukset== Lista Korkein sijoitus Iso-Britannia 89 == Lähteet == Luokka:Lady Gagan kappaleet Luokka:Vuoden 2008 kappaleet
Suolaliejukko

Suolaliejukko eli suolasuo on maapallon kuivilla alueilla esiintyvä laskujoeton suolajärvi, joka sateettomana aikana muuttuu liejukoksi tai kuivuu kovaksi suolasavitasangoksi.Iso tietosanakirja, WSOY 1995–1997, ISBN 951-0-20153-7, hakusana suolaliejukko. Vähävetisenä aikana suolat rikastuvat ja niiden sekoittuessa saveen tai liejuun muodostuu seosmaalajeja. Maaston painanteeseen syntyneen järven kuivuessa kokonaan paikan pinta peittyy suolakerrokseen. Suolaliejukosta käytetään espanjassa nimitystä salar, persiassa kavir, arabiassa sebha ja ranskassa chott.Uusi tietosanakirja, Tietosanakirja oy 1960–1966, hakusana suolasuo. Nimitystä chott käytetään Algerian ja Tunisian lietteellä täyttyneistä suolajärvistä, joihin jokien vesi kuljettaa paljon maa-ainesta. Kuivana aikana ne ovat suolan peittämää savitasankoa.Uusi tietosanakirja, hakusana chott. ==Katso myös== * Suolapannu ==Lähteet== Luokka:Järvet
Jyri Hänninen (toimittaja)

Jyri Hänninen (s. 1977) on suomalainen Yleisradion ajankohtaistoimituksen toimittaja ja kirjailija. Hänninen on yhteiskuntatieteiden ylioppilas. Hän on käynyt Sanoman toimittajakoulun ja työskennellyt muun muassa Helsingin Sanomissa, Ilta-Sanomissa, ET-lehdessä ja Etelä-Saimaan taloustoimittajana ja uutistoimittajana. Hänninen on työskennellyt Harri Haanpään alaisuudessa WSOY:n kotimaisen kaunokirjallisuuden osastolla. Hänen vastuualueenaan oli myös kustantamon pamflettituotanto. Hän toimi myös Helsinki-kirjojen kustannuspäällikkönä. Hänninen on kirjoittanut myös tietokirjoja, joista monet veljensä Jera Hännisen kanssa. Hänninen sai vuonna 2014 Chydenius-mitalin veroparatiiseja koskevista jutuista. Vuonna 2015 hän sai Tutkivan journalismin yhdistyksen Lumilapio-palkinnon veroparatiiseja koskevasta juttusarjasta, kirjasta ja tietokannasta. == Teokset == * * * * * == Tunnustukset == * Lumilapio-palkinto 2015, veroparatiiseja koskevasta juttusarjasta, kirjasta ja tietokannasta == Lähteet == Luokka:Suomalaiset toimittajat Luokka:Suomalaiset kirjailijat Luokka:Vuonna 1977 syntyneet Luokka:Elävät henkilöt
Katastrofikytät

Katastrofikytät (The Other Guys) on vuonna 2010 ilmestynyt komediaelokuva. Elokuvan on ohjannut Adam McKay ja sen pääosissa ovat Will Ferrell ja Mark Wahlberg. Muita näyttelijöitä ovat muun muassa Dwayne Johnson, Samuel L. Jackson, Michael Keaton, Eva Mendes, Steve Coogan ja Ray Stevenson. Elokuva julkaistiin 6. elokuuta 2010. Elokuvan Suomen ensi-ilta oli 26. marraskuuta 2010. == Lähteet == == Aiheesta muualla == * Luokka:Vuoden 2010 yhdysvaltalaiset elokuvat Luokka:Yhdysvaltalaiset komediaelokuvat Luokka:Adam McKayn ohjaamat elokuvat
Yeonpyeong

Yeonpyeong on Etelä-Korealle kuuluva saariryhmä Keltaisessameressä lähellä Pohjois-Korean rannikkoa. Saariryhmä sijaitsee noin 80 kilometriä Incheonista, ja noin 100 kilometriä Soulista länteen, sekä 12 kilometrin päässä Pohjois- Korean lounaisrannikosta. Saariryhmän pääsaari on Daeyeonpyeong, jota kutsutaan yleisesti myös Yeonpyeong-saareksi. Sen pinta-ala on 7,01 neliökilometriä ja asukasluku 1 176 vuonna 1999. Toinen saariryhmään kuuluva asutettu saari on Yeonpyeongista noin neljä kilometriä etelään sijaitseva Soyeonpyeong, jonka pinta-ala on 0,24 neliökilometriä.연평도 (延坪島) Viitattu 23.11.2010. Alueella sattui 23. marraskuuta 2010 iltapäivällä paikallista aikaa vakava välikohtaus, jossa Pohjois-Korea ampui Yeonpyeong-saarelle tykistötulta, johon Etelä-Korea vastasi. == Lähteet == ==Aiheesta muualla== Luokka:Etelä-Korean saaret Luokka:Saaristot
Thomas Wessinghage

Thomas Wessinhage (s. 22. helmikuuta 1952 Hagen, Nordrhein-Westfalen, Saksan liittotasavalta) on saksalainen keskimatkojen juoksija ja kestävyysjuoksija. Wessinghage voitti Euroopan-mestaruuden 5 000 metrillä Ateenan Euroopan- mestaruuskilpailuissa vuonna 1982 ajalla 13.28,90. Hän sai 1 500 metrillä EM- pronssia Roomassa 1974 ajalla 3.41,1. Prahan EM-kilpailuissa 1978 hän oli 1 500 metrillä neljäs ja Helsingin MM-kilpailuissa 1983 5 000 metrillä kuudes. Hän voitti kultaa 1 500 metrillä Kesäuniversiadeissa 1975. Olympialaisissa hän karsiutui välierissä 1 500 metrillä Münchenissä 1972 sekä 800 metrillä ja 1 500 metrillä Montrealissa 1976. Sisäradoilla Wessinghage voitti Euroopan- mestaruuden 1 500 metrillä 1975, 1980, 1981 ja 1983 sekä 4 × 4 kierroksen viestissä 1972 ja 1973. Sisäratojen EM-hopeaa hän saavutti 1 500 metrillä 1974, 1976, 1978 ja 1979 sekä 3 000 metrillä 1985. Pronssia hän sai 1 500 metrillä 1984, oli neljäs samalla matkalla 1982 sekä viides 3 000 metrillä 1986. Wessinghage avioitui 1 500 metrin juoksun EM-mitalistin Ellen Wellmannin (o.s. Tittel) kanssa. == Henkilökohtaiset ennätykset == === Ulkoradat === Matka Aika Paikka Päivä 800 m 1.46,56 Montreal 23. heinäkuuta 1976 1 000 m 2.16,40 Wattenscheid 23. syyskuuta 1977 1 500 m 3.31,58 Koblenz 27. elokuuta 1980 2 000 m 4.52,20 Ingelheim 31. elokuuta 1982 3 000 m 7.36,75 Ingelheim 1. syyskuuta 1981 5 000 m 13,12,78 Zürich 18. elokuuta 1982 === Sisäradat === Matka Aika Paikka Päivä 1 500 m 3.37,54 Sindelfingen 2. maaliskuuta 1980 2 000 m 5.02,20 Sindelfingen 1. heinäkuuta 1985 3 000 m 7,49,13 East Rutherford 11. helmikuuta 1984 2 mailia 8.30,2 Inglewood 5. helmikuuta 1982 == Lähteet == Luokka:Saksalaiset keskimatkojen juoksijat Luokka:Saksalaiset kestävyysjuoksijat Luokka:Vuonna 1952 syntyneet Luokka:Elävät henkilöt
Signalkuppe

Signalkuppe (saksaksi) eli Punta Gnifetti (italiaksi) on vuori Valais’n Alpeilla, Sveitsin ja Italian rajalla. Se yltää 4 554 metrin korkeuteen. Vuori on osa Monte Rosan massiivia. == Lähteet == * Luokka:Italian vuoret Luokka:Valais’n vuoret Luokka:Alppien vuoret Luokka:Italian ja Sveitsin raja
Nordvorpommern

Nordvorpommern on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Nordvorpommernin naapuripiirikunnat olivat Ostvorpommern, Demmin, Güstrow ja Bad Doberan. Pohjoisessa se rajautui Itämereen ja koillisessa Strelasundiin, joka erottaa Rügenin muusta Saksasta. Piirikunnan pääkaupunki oli Grimmen. Piirikunta lakkautettiin vuonna 2011, ja sen alue kuuluu nykyiseen Vorpommern-Rügenin piirikuntaan. == Lähteet == == Aiheesta muualla == * Kaupungin viralliset verkkosivut Luokka:Mecklenburg-Etu- Pommerin lakkautetut piirikunnat
Elämäntarinafestivaali

Elämäntarinafestivaali on vuosittain Kärsämäellä järjestettävä valtakunnallinen kirjallisuustapahtuma. Ensimmäisen kerran tapahtuma järjestettiin vuonna 2000. Elämäntarinafestivaali järjestetään perinteisesti heinäkuussa ja ne kestävät 4-5 päivää. Ohjelma sisältää keskustelutilaisuuksia, seminaareja, kursseja sekä Tarinaniskennän SM- kilpailut. Elämäntarinafestivaali on osa Kärsämäen Kesä tapahtumakokonaisuutta, johon kuuluvat lisäksi ARS Kärsämäki -nykytaidenäyttely ja Musiikkia Paanukirkossa - Musiikkijuhla. == Historia == Elämäntarinafestivaalin taustalla toimii Suomen Elämäntarinayhdistys, johon kuuluu yli 400 jäsentä eri puolilta Suomea, Ruotsista, Saksasta ja Ranskasta. Elämäntarinafestivaalin alkuideoinnista vastasivat erityisesti Elämäntarina- akatemia ja kärsämäkinen kirjailija ja kirjoittajakouluttaja Anja Vähäaho. Festivaalien teemoja ovat olleet mm. Eurooppalainen elämäntarina (2000), Universaalit elämäntarinat (2002), Huumori elämäntarinoissa (2004), Fakta ja fiktio elämäntarinoissa (2005), Sukukansojen elämäntarinat (2007), Tarina takapiruna – tarinoiden vaikutus mieleen ja maailmaan (2008), Näkökulmia suomalaisiin ja venäläisiin sukupolvitarinoihin (2009) ja Ruotsinsuomalaisuus ennen ja nyt (2010). == Elämäntarinafestivaali 2011 == XI Elämäntarinafestivaali järjestetään 13.–16. heinäkuuta. Elämäntarinafestivaalin 2011 teemaksi on valittu Amerikan siirtolaisuus, koska Kärsämäeltä ja ympäristökunnista on lähtenyt Amerikkaan siirtolaisiksi huomattavan paljon väkeä. Festivaalin tavoitteena on solmia uusia yhteyksiä amerikansuomalaisiin ja elvyttää jo katkenneita yhteyksiä. Suomen Elämäntarinayhdistys haluaa myös tallentaa muistiin siirtolaisten elämäntarinoita ja -kokemuksia eri muodoissa. Tätä tavoitetta on tarkoitus edistää myös kevään aikana järjestettävällä siirtolaisuusaiheisella kirjoituskilpailulla, jossa parhaiten menestyneet palkitaan festivaalin aikana. == Lähteet == == Aiheesta muualla == * Suomen Elämäntarinayhdistys ry. * Kärsämäen Kesän kotisivut Luokka:Suomen kirjallisuustapahtumat Luokka:Kärsämäki
Diesel Washington

Diesel Washington (s. 11. huhtikuuta 1976) on afroamerikkalainen homopornonäyttelijä. Hän esiintyy elokuvissa dominoivana top-osapuolena ja on aiemmin toiminut Titan Menin mallina. Hänet on palkittu useilla Grabby- palkinnoilla; vuonna 2009 hän sai Grabbyn sekä parhaana esiintyjänä että bloginsa pitäjänä. Blogissaan hän on julkaissut sekä uutisia homopornoteollisuudesta että henkilökohtaisia pohdintojaan ja valokuvia. Washington on saanut myös International Escort Awardeja. ==Lähteet== == Aiheesta muualla == * * Diesel Washingtonin blogi Luokka:Yhdysvaltalaiset pornonäyttelijät Luokka:Vuonna 1976 syntyneet Luokka:Elävät henkilöt Luokka:Homopornonäyttelijät
Charles Spearman

Charles Edward Spearman (10. syyskuuta 1863 Lontoo – 17. syyskuuta 1945 Lontoo) oli englantilainen psykologi, joka tunnetaan älykkyystutkimuksen ja tilastotieteen alalla tekemästään tutkimuksesta. Hän oli yleisälykkyysteorian, faktorianalyysin ja Spearmanin järjestyskorrelaation kehittäjä. Spearman oli Royal Societyn jäsen vuodesta 1924. == Tuotantoa == * Spearman, C. (1904). "General Intelligence," objectively determined and measured. American Journal of Psychology 15, 201–293. * Spearman, C. (1904). Proof and measurement of association between two things. American Journal of Psychology 15, 72–101. * Spearman, C. (1907). Demonstration of formulae for true measurement of correlation. American Journal of Psychology, 18, 161–169. * Spearman, C. (1927). The Abilities of Man, Their Nature and Measurement. New York: Macmillan. == Lähteet == Luokka:Brittiläiset psykologit Luokka:Brittiläiset tilastotieteilijät Luokka:Royal Societyn jäsenet Luokka:Vuonna 1863 syntyneet Luokka:Vuonna 1945 kuolleet
Ostvorpommern

Ostvorpommern on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunnan pääkaupunki oli Anklam. Piirikunta lakkautettiin vuonna 2011, ja sen alue kuuluu nykyisen Vorpommern-Greifswaldin piirikuntaan. == Maantiede == Ostvorpommern sijaitsi Itämeren rannalla ja rajautui idässä Puolaan, kaakossa Uecker-Randowin piirikuntaan, etelässä Mecklenburg-Strelitzin piirikuntaan, lännessä Demminin piirikuntaan ja luoteessa Nordvorpommernin piirikuntaan, sekä pohjoisessa Greifswaldin piirikunnattomaan kaupunkiin. Piirikuntaan kuului suurin osa Saksan ja Puolan rajalla sijaitsevasta Usedomin saaresta, jonka katsotaan olevan Saksan toiseksi suurin saari Rügenin jälkeen. Saaren pinta-ala on 445 neliökilometriä, josta 373 neliökilometriä kuuluu Saksalle ja 72 neliökilometriä Puolalle. == Lähteet == == Aiheesta muualla == * Kaupungin viralliset verkkosivut Luokka:Mecklenburg-Etu-Pommerin lakkautetut piirikunnat
Faktorianalyysi

Faktorianalyysi on tilastollinen menetelmä, jonka avulla voidaan kuvata tietyssä muuttujajoukossa esiintyvää varianssia pienemmän muuttujajoukon avulla. Tarkoituksena on löytää ja tulkita havaittavissa olevaa muuttujajoukkoa kuvaavat ei-havaittavat, piilevät muuttujat eli faktorit. Faktorianalyysiä on kahta tyyppiä, eksploratiivista ja konfirmatorista. Eksploratiivisessa faktorianalyysissä tavoitteena on löytää ja tulkita piilevät muuttujat, kun taas konfirmatorisessa faktorianalyysissä pyritään saamaan tilastollista vahvistusta ennalta määritellylle hypoteettiselle piilevälle muuttujarakenteelle. == Kirjallisuutta == * == Aiheesta muualla == * Ilkka Mellin: Faktorianalyysi. (PDF) Luokka:Tilastotiede
Hautakappeli

thumb|250px|Hautakappeli Vantaan Pyhän Laurin hautausmaalla. Hautakappeli on hautausmaalla sijaitseva erillinen pieni rakennus, jonka sisällä on holviin haudattuna usein saman suvun jäseniä. Tapa yleistyi Suomessa varakkaan väen keskuudessa sen jälkeen, kun kirkon alle hautaaminen lopullisesti kiellettiin 1822 terveydellisistä ja hygieenisistä syistä. Niiden rakentaminen päättyi, kun haudat yhtenäistettiin 1920-luvulla. Samaan hautaan ei enää saanut laskea useampia vainajia, ja hautoja ei saanut eriarvoistaa, vaan hautapaikat annettiin järjestyksessä. Uusi käytäntö ei toteutunut heti.Riikka Keskinen, Nokian siunauskappeli, viitattu 23.11.2010 ==Katso myös== *Mausoleumi ==Lähteet== Luokka:Hautaus Luokka:Kirkkoarkkitehtuuri
Gimsøystraumen

Gimsøystraumen on salmi Vestvågøyan, Gimsøyan ja Austvågøyan saarten välissä Norjan Lofooteilla. Salmi yhdistää Lofoottien pohjoispuolen Vesterålsfjorden- vesistöä ja eteläpuolen Länsivuonon vesistöä. Salmen eteläpuolella laajenevasta vesialueesta (ennen Länsivuonoa) puhutaan nimellä Henningsværstraumen. Salmea ympäröi Vestvågøyn ja Våganin kunnat. E10-tie ylittää salmen Gimsøystraumenin sillan kautta. == Lähteet == Luokka:Norjan salmet Luokka:Vestvågøy Luokka:Vågan